Diari Oficial de la Generalitat Valenciana


Sumari del DOGV 9993, del 26-11-2024 (2024/12984)

RESOLUCIÓ de 20 de novembre de 2024, per la qual es concedixen premis d’excel·lència acadèmica destinats a les persones que hagen conclòs, durant els cursos 2021-2022 i 2022-2023, estudis de grau en les universitats públiques integrants del Sistema Universitari Valencià, i estudis de grau en ensenyances artístiques en centres adscrits a l’Institut Superior d’Ensenyances Artístiques de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9993

Data del DOGV
:   26-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12261

CVE
:   RMPU-P-1880-50873

Data del document
:   20-11-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * educació artística
    * universitat
    * distinció honorífica

L’Orde 12/2022, de 24 d’agost (DOGV núm. 9421, de 6 de setembre de 2022), de la Conselleria d’Innovació, Universitats, Ciència i Societat Digital, establix les bases reguladores per a la concessió dels premis d’excel·lència acadèmica d’estudis de grau (d’ara en avant, Orde 12/2022).

Mitjançant la Resolució de 16 d’agost de 2024 (DOGV núm. 9921, de 23 d’agost de 2024), de la Conselleria d’Educació, Cultura, Universitats i Ocupació, es convoquen els premis per a la promoció de l’excel·lència acadèmica destinats a les persones que hagen conclòs, durant els cursos 2021-2022 i 2022-2023, estudis de grau en les universitats públiques integrants del Sistema Universitari Valencià i estudis de grau en ensenyances artístiques en centres adscrits a l’Institut Superior d’Ensenyances Artístiques de la Comunitat Valenciana (d’ara en avant, Resolució de 16 d’agost de 2024).

La comissió prevista en la base dècima de la mencionada orde 12/2022 ha valorat les propostes presentades per les universitats i per l’ISEACV, i ha emés, en data 6 de novembre de 2024, l’acta en la qual es concreta el resultat de la valoració efectuada.

En vista d’esta acta, la Subdirecció General d’Universitats, com a òrgan instructor del procediment, ha formulat la proposta de resolució de data 12 de novembre de 2024 i l’eleva al director general d’Universitats per a la seua resolució per delegació del conseller d’Educació, Cultura, Universitats i Ocupació.

Vista la proposta de resolució, el director General d’Universitats, per delegació del conseller d’Educació, Cultura, Universitats i Ocupació, d’acord amb el que s’establix en el punt 1 de la base onzena de l’Orde 12/2022,

RESOL

*Primer*

Concedir un premi de 3.000,00 euros a l’alumnat relacionat en l’annex, que ha conclòs els seus estudis de grau en el curs 2021-2022 i en el curs 2022-2023 en les universitats públiques integrants del Sistema Universitari Valencià, i estudis de grau en ensenyances artístiques en centres adscrits a l’Institut Superior d’Ensenyances Artístiques de la Comunitat Valenciana. Tot això, de conformitat amb l’apartat segon de la Resolució de 16 d’agost de 2024.

Expedir un diploma acreditatiu de l’excel·lència acadèmica a l’alumnat relacionat en l’annex citat d’acord amb el que s’establix en l’article 2, apartat 2, de la Resolució de 16 d’agost de 2024.

*Segon*

Entregar a les universitats públiques integrants del Sistema Universitari Valencià i als centres adscrits a l’Institut Superior d’Ensenyances Artístiques de la Comunitat Valenciana l’import dels premis concedits perquè els abonen a l’alumnat beneficiari, de conformitat amb el que es disposa en l’article quart de la Resolució de 16 d’agost de 2024, pels imports totals següents desglossats per universitat:

|  |  |  |  |
| --- | --- | --- | --- |
| *UNIVERSITAT/CENTRE* | *CURS* | | *TOTAL* |
| *2021-2022* | *2022-2023* |
| Universitat de València | 222.000,00 € | 225.000,00 € | 447.000,00 € |
| Universitat Politècnica de València | 117.000,00 € | 129.000,00 € | 246.000,00 € |
| Universitat d’Alacant | 147.000,00 € | 156.000,00 € | 303.000,00 € |
| Universitat Jaume I de Castelló | 90.000,00 € | 90.000,00 € | 180.000,00 € |
| Universitat Miguel Hernández d’Elx | 69.000,00 € | 75.000,00 € | 144.000,00 € |
| Conservatori Superior de Dansa d’Alacant | 3.000,00 € | 3.000,00 € | 6.000,00 € |
| Conservatori Superior de Dansa de València Nacho Duato | 3.000,00 € | 3.000,00 € | 6.000,00 € |
| Conservatori Superior de Música d’Alacant | 3.000,00 € | 3.000,00 € | 6.000,00 € |
| Conservatori Superior de Música de Castelló | 3.000,00 € | 3.000,00 € | 6.000,00 € |
| Conservatori Superior de Música de València | 3.000,00 € | 3.000,00 € | 6.000,00 € |
| Escola d’Art i Superior de Disseny d’Alacant | 3.000,00 € | 3.000,00 € | 6.000,00 € |
| Escola d’Art i Superior de Disseny d’Alcoi | 3.000,00 € | 3.000,00 € | 6.000,00 € |
| Escola d’Art i Superior de Disseny de Castelló | 3.000,00 € | 3.000,00 € | 6.000,00 € |
| Escola d’Art i Superior de Disseny de València | 6.000,00 € | 6.000,00 € | 12.000,00 € |
| Escola Superior d’Art Dramàtic de València | 3.000,00 € | 3.000,00 € | 6.000,00 € |
| Escola Superior de Ceràmica de l’Alcora | 3.000,00 € | 3.000,00 € | 6.000,00 € |
| Escola d’Art i Superior de Disseny d’Orihuela | 3.000,00 € | 3.000,00 € | 6.000,00 € |
| TOTALS | 684.000,00 € | 714.000,00 € | 1.398.000,00 € |

  

*Tercer*

Estos premis s’adjudiquen amb càrrec als pressupostos de la Generalitat per a l’exercici 2024, amb càrrec a l’aplicació pressupostària E80172081.422E00.4, línia S1630, «Premis excel·lència alumnat ensenyances universitàries i artístiques superiors de grau», dotada amb un import global màxim d’1.600.000,00 euros (un milió sis-cents mil euros).

L’import dels premis concedits per esta resolució ascendix a 1.398.000,00 euros (un milió tres-cents noranta-huit mil euros).

*Quart*

La percepció del premi és compatible amb la percepció de qualsevol altra subvenció, ajuda, ingrés o recurs per a la mateixa finalitat procedent de qualsevol altra administració, ens públic o privat nacional, de la Unió Europea o d’organismes internacionals.

*Quint*

Publicar la relació de premis concedits en la pàgina web de la Conselleria d’Educació, Cultura, Universitats i Ocupació que s’indica a continuació:

<https://ceice.gva.es/va/web/universidad/premis-excel-lencia-academica>

*Sext*

La present resolució produirà efectes des de l’endemà de la publicació en el DOGV.

Contra la present resolució, que posa fi a la via administrativa, podrà interposar-se amb caràcter potestatiu un recurs de reposició davant del conseller d’Educació, Cultura, Universitats i Ocupació en el termini d’un mes comptat des de l’endemà de la publicació, de conformitat amb el que es preveu en els articles 114, 123 i 124 de la Llei 39/2015, d’1 d’octubre, del procediment administratiu comú de les administracions públiques, o bé interposar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l’endemà de la publicació, d’acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.

  

València, 20 de novembre de 2024

(P. d. Orde 12/2022; DOGV 9421, 06.09.2022)

José Antonio Pérez Juan

Director general d'Universitats

Esta disposició conté annexos. Consulteu-ne la versió en PDF.